黎大剛，字恭健，廣東新會縣都會鄉人。器宇魁偉，乾隆三十九年武舉，四十六年一甲第三名進士，授二等侍衞。乾隆五十五年，外放廣西右江鎮標右營遊擊。五十八年護理鎮安協副將。歷升鎮安協副將。安與滇黔接壤，苗民不靖，大剛至，飭軍政、宣德威，羣苗向風，民賴以安。提督彭承堯稱其弭盜化頑，無愧邊陲大將。